આ આજના સૌરાષ્ટ્રના ખેડૂતની દુઃખદાયક વાસ્તવિકતા છે પણ હકીકત છે. આજે આઝાદી સમયે જે પદ્ધતિથી સૌરાષ્ટ્રનો ખેડૂત ખેતી કરતો હતો એજ પદ્ધતિથી આજે આઝાદીના 70 વર્ષ બાદ પણ ખેતી કરે છે. બસ કુદરતની મહેરબાની કે 2001ના ભૂકંપ પછી દુકાળનું નામ નિશાન નથી અને મા નર્મદાના પાણીનો ઉપકાર છે પણ એ કુદરતના ઉપકારનો ઉપયોગ આપણે નહિવત ગણી શકાય એવો કર્યો છે, કેમ? એ વાત આપણે સૂકા રણમાં નાનકડા એવા હરિયાળા દેશ ઇઝરાયેલ પાસેથી શીખવાની વાત છે.ઇઝરાયેલ એગ્રીકલ્ચર ટેકનોલોજી માટે અલગથી લેખ લખવો પડે પણ ટૂંકમાં કહું તો ઇઝરાયેલમાં કૃષિ એટલે સરકાર, ટેકનોલોજી અને ખેડૂતોનો ત્રિવેણી સંગમ.